Hyvä työnäyttö vastaa yrityksen tarpeisiin eli tehokkuuteen ja tuottavuuteen. Ruudun koko on tietysti tärkeää, sillä isommalle ruudulle mahtuu samanaikaisesti enemmän dokumentteja ja ikkunoita. Tämä vähentää selailua sekä turhia klikkailuja, mikä puolestaan pitää keskittymisen paremmin työnteossa. Koon osalta 24-tuumaiset näytöt ovat käytännöllisiä, mutta 27-tuumaisten suosio on selvässä kasvussa.
Mikäli työpöydällä on runsaasti tilaa, voi ratkaisuksi pohtia vierekkäisiä näyttöjä. Tässä kohtaa on syytä varmistaa, että kummassakin näytössä on DisplayPort-liitäntä toimivuuden helpottamiseksi. DisplayPort-OUT yhdessä USB-C:n kanssa on soveltuvin ratkaisu niin toimistolle kuin kotiinkin.
Yhä useammat organisaatiot ovat siirtyneet tai siirtymässä paikattomaan toimistoon. Tässä tapauksessa USB-C-liitännälliset monitorit ovat pitkäkestoisia ratkaisuja. Riittää kun yhdistät yhden piuhan kiinni koneeseen, minkä jälkeen yhteys onkin jo toiminnassa. Ratkaisu toimii kuvan lisäksi myös ääneen sekä laitteiden lataamiseen.
Korkea resoluutio tuo näytölle enemmän yksityiskohtia, mikä voi työstä riippuen olla hyvinkin tärkeää. Tavallisessa toimistotyössä riittää tavallinen 1080p Full HD -resoluutio, jonka avulla tavalliset tiedostot, taulukot ja muut näkyvät tarkasti.
Työpisteen ergonomiaa ei sovi unohtaa, sillä ruudun ja penkin välissä olevat käyttäjät saattavat erota toisistaan fyysisesti huomattavan paljon. Onkin tärkeää huomioida näytön säädettävyys sekä mahdolliset silmiä säästävät ominaisuudet, kuten Low Blue Light -valaistus sekä värinän vähennys. Näiden avulla ruudun tuijottaminen ei saa silmiä väsymään pitkänkään päivän aikana.
Viimeisimpänä vaan ei vähäisimpänä on syytä huomioida virrankulutus sekä laitteiden käyttöikä. Laadukas monitori kestää pitkään, joten et joudu hankkimaan uusia laitteita hajonneiden tilalle yhtä usein kuin halvempien mallien kohdalla.